[{"text_idx": "#000009", "text": "Mae fy mhlentyn yn cael anawsterau rhyngweithio a chwarae"}, {"text_idx": "#000010", "text": "Mae cyfathrebu yn golygu mwy na geiriau. Er mwyn datblygu sgiliau cyfathrebu gweithredol mae angen i blentyn"}, {"text_idx": "#000011", "text": "gael rhywbeth i gyfathrebu yn ei gylch (e.e. eisiau/ddim eisiau rhywbeth, dangos rhywbeth i chi, ac ati)modd o gyfathrebu hyn acyn bwysicach fyth rhywun i gyfathrebu ag ef."}, {"text_idx": "#000013", "text": "Mae plant yn dysgu rhyngweithio o\u2019r eiliad y maen nhw\u2019n cael eu geni. Maen nhw\u2019n dysgu am fynegiant yr wyneb, geiriau, digwyddiadau ac ystumiau. Mae babanod yn dysgu bod cri\u0308o yn rhoi cysur neu fwyd ac wrth iddynt dyfu a datblygu maen nhw\u2019n dysgu mwy am ryngweithio cymdeithasol trwy chwarae."}, {"text_idx": "#000014", "text": "Chwarae yw\u2019r gweithgaredd pwysicaf un i blant dan bump oed; dyma \u2018waith\u2019 pob plentyn. Dyma sut maen nhw\u2019n dysgu amdanyn nhw eu hunain, y byd o\u2019u cwmpas, a\u2019u lle ynddo. Drwy chwarae, mae plant yn datblygu eu sgiliau corfforol, sgiliau dysgu a sgiliau cymdeithasol fel aros eu tro, rhannu a chyfaddawdu."}, {"text_idx": "#000015", "text": "Yn yr un modd a\u0302 meysydd datblygiad eraill, nid yw pob plentyn yn datblygu sgiliau rhyngweithio a chwarae ar yr un raddfa. Mae llawer o bethau yn dylanwadu ar hyn, e.e. cyfleoedd, diddordebau a chymhellion neu efallai oherwydd bod hyn yn rhywbeth y bydd eich plentyn angen cymorth gydag ef."}, {"text_idx": "#000016", "text": "Efallai y byddwch chi\u2019n gweld bod rhai o\u2019r cwestiynau isod yn bethau yr ydych chi wedi meddwl amdanynt; os felly cymerwch funud i edrych ar rai o\u2019r awgrymiadau."}, {"text_idx": "#000017", "text": "Mae\u2019n debyg mai dyma un o\u2019r sylwadau amlaf a glywn gan rieni ac nid yw\u2019n anghyffredin i blant prysur o dan 5 oed beidio ag ymateb i\u2019w henwau. Ond, os ydych chi wedi sylwi nad yw eich plentyn yn ymateb i synau eraill ac os oes gennych unrhyw bryderon ynghylch ei glyw, cysylltwch ag Ymwelydd Iechyd eich plentyn i drafod a yw\u2019n werth ystyried atgyfeiriad er mwyn cynnal asesiad clyw."}, {"text_idx": "#000018", "text": "Ond os yw eich plentyn yn sylwi pan fyddwch chi\u2019n agor ei hoff baced o greision/losin, efallai na fyddwch chi\u2019n poeni am ei glyw gymaint a\u0302\u2019i ddiffyg ymateb i\u2019w enw."}, {"text_idx": "#000019", "text": "Pan fydd plant ifanc yn brysur maen nhw\u2019n gallu ei chael hi\u2019n anodd troi eu sylw oddi wrth yr hyn maen nhw\u2019n ei wneud a gallai hyn fod yn gydnaws ag oedran a datblygiad eich plentyn. Edrychwch ar ein taflenni am ragor o wybodaeth a syniadau."}, {"text_idx": "#000021", "text": "Mae rhai plant yn ymwybodol o\u2019u henwau ond heb ddatblygu\u2019r ymwybyddiaeth bod angen iddyn nhw edrych arnoch chi pan fyddan nhw\u2019n clywed eu henwau. Er mwyn edrych arnoch chi, bydd eich plentyn eisiau rhywbeth gwerth chweil er mwyn tynnu ei sylw, goglais, cwtsh, cusan neu rywbeth da efallai."}, {"text_idx": "#000022", "text": "Beth am geisio sefyll o flaen eich plentyn pan fyddwch chi\u2019n galw arno, fel ei fod yn gallu edrych arnoch chi\u2019n hawdd? Os ydych chi\u2019n galw enw eich plentyn drosodd a throsodd, efallai y bydd yn arfer a\u0302 hyn ac yn arfer peidio ag ymateb."}, {"text_idx": "#000023", "text": "Beth am geisio galw enw eich plentyn un waith, ac wrth i chi wneud hynny gyffwrdd yn dyner a\u0302\u2019i wyneb/braich i\u2019w annog i edrych arnoch chi?"}, {"text_idx": "#000024", "text": "Beth am ddefnyddio rhywbeth y mae eich plentyn yn ei hoffi ac yn hytrach na galw ei enw, defnyddio\u2019r gwrthrych i ddenu ei sylw (efallai ysgwyd y gwrthrych, tapio\u2019ch bysedd arno)? Pan fydd eich plentyn yn troi tuag at y sw\u0302n, rhowch we\u0302n/cwtsh/goglais (beth bynnag mae eich plentyn yn ei hoffi) fel bod eich plentyn yn cael ei wobrwyo am ryngweithio a\u0302 chi."}, {"text_idx": "#000025", "text": "Gweler yr wybodaeth a\u2019r awgrymiadau uchod am blant sydd ddim bob amser yn ymateb pan fyddwch chi\u2019n galw arnyn nhw."}, {"text_idx": "#000026", "text": "Efallai bod eich plentyn yn gwrando pan fyddwch chi\u2019n siarad ond heb ddeall yr hyn y gofynnwch iddo ei wneud."}, {"text_idx": "#000027", "text": "Gwnewch yn siw\u0302r eich bod yn defnyddio iaith syml a chyson wrth siarad a\u0302\u2019ch plentyn. Defnyddiwch eiriau y gall eu defnyddio drwy eich copi\u0308o e.e. \u2018edrycha\u2019, \u2018dere\u2019, \u2018cer\u2019, \u2018stopia\u2019, \u2018mwy\u2019."}, {"text_idx": "#000028", "text": "Os yw eich plentyn yn brysur yn chwarae, efallai y bydd yn anwybyddu\u2019r hyn rydych chi\u2019n ei ddweud. Ceisiwch wneud sylwadau sy\u2019n berthnasol i ddiddordeb eich plentyn."}, {"text_idx": "#000030", "text": "Mae\u2019r rhan fwyaf o chwarae plant dan 5 oed yn cynnwys rhannu a chymryd tro. Yn hytrach na rhagweld a rhoi\u2019r hyn mae eich plentyn ei eisiau, beth am aros i\u2019ch plentyn edrych arnoch chi pan fydd eisiau rhywbeth arno. Gallwch chi wneud hyn os yw e eisiau i chi gyflawni gweithred e.e. chwythu swigen, goglais, ei godi i siglo, ac ati."}, {"text_idx": "#000031", "text": "Gweler gwefan Tiny Happy People y BBC am syniadau ynghylch datblygu rhannu, cymryd tro ac aros am \u2018ewch!\u2019 megis:"}, {"text_idx": "#000033", "text": "Mae annibyniaeth yn sgil pwysig ac mae\u2019n bwysig annog hyn. Ond, os yw eich plentyn, er enghraifft, yn gallu agor giatiau a chypyrddau i gael bwyd/diod ei hun, neu ddringo i gyrraedd gwrthrychau, yna gall hyn leihau ei gyfleoedd i ryngweithio a\u0302 chi a sylweddoli bod rhyngweithio ag eraill yn bwysig."}, {"text_idx": "#000034", "text": "Ystyriwch a oes cyfleoedd i annog eich plentyn i ryngweithio a\u0302 chi ar gyfer y pethau hyn. Efallai y bydd angen i chi symud pethau allan o gyrraedd eich plentyn i\u2019w gwneud yn llai hygyrch er mwyn creu cyfleoedd i\u2019ch plentyn geisio cyfathrebu a\u0302 chi. Er enghraifft, os ydych chi\u2019n gweld eich plentyn yn dringo/agor drysau ac yn gwybod am beth mae\u2019n chwilio, a allwch chi ei gyrraedd yn gyntaf? Os felly, gallwch chi ddilyn yr awgrymiadau ar gyfer gwylio wyneb (darllenwch ein taflen Gwylio Wynebau) \u2013 cynigwch yr eitem i\u2019ch plentyn wrth iddo ymestyn amdano neu edrych arno a\u2019i symud tuag at eich wyneb. Arhoswch i\u2019ch plentyn edrych tuag at eich wyneb (does dim rhaid iddo fod yn gyswllt llygad, dim ond edrych ar eich wyneb/pen)."}, {"text_idx": "#000035", "text": "Beth am gynnig dau wrthrych i\u2019ch plentyn? Mae ein fideo \u2018Cynnig Dewisiadau\u2019 yn dangos sut y gallwch chi ddefnyddio dewisiadau mewn gweithgareddau bob dydd."}, {"text_idx": "#000036", "text": "Gweler yr adran uchod am syniadau am gyfleodd i ryngweithio a\u0302\u2019ch plentyn, gan ddefnyddio\u2019r dull \u2018gwylio wyneb\u2019 a defnyddio diddordeb eich plentyn mewn gwrthrych i gael cymhelliant i ryngweithio a\u0302 chi."}, {"text_idx": "#000037", "text": "Pan fydd eich plentyn yn eich tynnu tuag at rywbeth y mae eisiau weld, mae hyn yn beth cadarnhaol, mae\u2019n dangos ei fod eisiau rhywbeth ac yn eich gweld chi fel rhywun sy\u2019n gallu helpu."}, {"text_idx": "#000038", "text": "Er mwyn rhoi mwy o gyfle iddo ryngweithio a\u0302 chi, yn hytrach na dim ond eich braich/llaw, efallai y bydd y canlynol yn ddefnyddiol:"}, {"text_idx": "#000039", "text": "wrth i\u2019ch plentyn dynnu eich braich/llaw, plygwch i lawr at lefel eich plentyn a dal eich braich/llaw yn ymyl eich wyneb fel bod eich plentyn yn edrych arnoch chi.ceisiwch ddweud gair cyson e.e. \u2018helpu\u2019, \u2018cer\u2019 neu \u2018dere\u2019 (gan mai dyma beth mae eich plentyn eisiau i chi ei wneud). Os byddwch chi\u2019n gwneud hyn bob tro, efallai bydd eich plentyn yn dechrau eich copi\u0308o chi.pan fyddwch chi\u2019n cyrraedd yr hyn y mae eich plentyn ei eisiau (efallai y bydd angen i chi ei godi ac estyn tuag at beth bynnag y mae ei eisiau) yn lle dim ond rhoi\u2019r eitem i\u2019ch plentyn, ceisiwch greu rheswm i\u2019ch plentyn ryngweithio a\u0302 chi a gwneud dewis. Mae ein fideo \u2018Cynnig Dewisiadau\u2019 yn dangos sut y gallwch chi ddefnyddio dewisiadau mewn gweithgareddau bob dydd."}, {"text_idx": "#000040", "text": "Mae\u2019n galonogol gwybod bod eich plentyn yn gallu dweud geiriau a bod ganddo gof da."}, {"text_idx": "#000042", "text": "Yn hytrach na dysgu mwy o eiriau/cysyniadau, gallwch ddefnyddio cryfderau eich plentyn yn dysgu patrymau cof/arferion dysgu, er mwyn datblygu ei ddefnydd o eiriau ar gyfer cyfathrebu."}, {"text_idx": "#000043", "text": "Ceisiwch fod yn gyson wrth ddefnyddio geiriau am bethau y mae eich plentyn fel arfer eu heisiau/angen \u2013 os ydych chi\u2019n defnyddio llawer o eiriau (e.e. am \u2018ddiod\u2019 \u2013 cwpan, pop, potel, sudd, diod, llaeth ac ati) neu ymadroddion (beth wyt ti eisiau, wyt ti eisiau hyn, dyna ti, ac ati) yna ni fydd eich plentyn yn dysgu rheolau cyfathrebu cyson."}, {"text_idx": "#000044", "text": "Os ydych chi\u2019n rhoi beth bynnag mae eich plentyn yn ei ddymuno iddo pan fydd yn eich arwain ato, neu os yw\u2019n ei no\u0302l ei hun, ni fydd ganddo gyfle i ryngweithio\u2019n gymdeithasol a\u0302 chi, i wneud dewis neu glywed gair cyson."}, {"text_idx": "#000046", "text": "Yn lle gofyn cwestiwn i\u2019ch plentyn fel \u2018beth yw hwn?\u2019 er enghraifft, wrth edrych ar lyfr, didolwr siapiau, llythrennau magnetig ac ati, gwnewch sylw e.e. \u2018edrycha, dafad\u2019, \u2018edrycha, hwyaden\u2019, a\u2019i annog i wneud yr un peth Os yw eich plentyn yn eich copi\u0308o, cydnabyddwch y sylw e.e. \u2018waw, edrycha, dafad\u2019"}, {"text_idx": "#000047", "text": "O tua 18 mis oed mae plant yn dechrau sylweddoli eu bod nhw\u2019n gallu gwneud dewisiadau. Yn aml iawn, dyma pryd mae strancio\u2019n dechrau ac yn gallu amrywio o beidio a\u0302 bod eisiau mynd i\u2019r gwely i beidio a\u0302 bod eisiau bwyd maen nhw wedi\u2019i fwyta o\u2019r blaen. Mae\u2019r cam hwn, y cyfeirir ato\u2019n aml fel \u2018y terrible twos\u2019 yn gallu dechrau\u2019n gynt na hynny mewn gwirionedd ac yn para\u2019n llawer hirach. Gan nad yw plant ifanc wedi datblygu sgiliau cyfathrebu yn dda, bydd hyd yn oed plant sy\u2019n siarad yn defnyddio ymddygiad i ddangos nad ydyn nhw\u2019n hapus/ddim yn cytuno a\u0302 chi. Ond, i rai plant efallai na fydd achos yr ymddygiad mor amlwg neu gall fod yn gyson ac yn ymestyn ar draws sawl agwedd ar ddiwrnod y plentyn. Gall hyn fod yn flinedig ac achosi pryder."}, {"text_idx": "#000048", "text": "Os ydych chi\u2019n pryderu, siaradwch a\u0302\u2019ch Ymwelydd Iechyd. Efallai y bydd yn gallu cynnig sicrwydd, awgrymu strategaethau neu roi gwybodaeth am raglenni i rieni."}, {"text_idx": "#000050", "text": "Gall dangos gwrthrychau neu luniau fod yn haws i\u2019ch plentyn eu deall. Maen nhw\u2019n para\u2019n hirach na geiriau ac yn fwy rhagweladwy am eu bod nhw bob amser yn edrych yr un fath. Mae modd eu defnyddio i helpu\u2019ch plentyn i ddeall beth sy\u2019n mynd i ddigwydd nesaf. Dechreuwch gydag un eitem, yna rhowch gynnig ar ddwy (e.e. \u2018brwsio dannedd yn gyntaf wedyn stori\u2019). Gallwch chi adeiladu hyn yn raddol i\u2019w helpu i ddeall beth sy\u2019n mynd i ddigwydd drwy gydol y dydd."}, {"text_idx": "#000051", "text": "Mae lluniau yn gallu helpu eich plentyn i gyfathrebu a\u0302 chi hefyd. Dewch o hyd i luniau o\u2019r pethau y byddai eich plentyn yn gofyn amdanyn nhw, neu gallwch chi eu creu. Anogwch eich plentyn i roi\u2019r llun i chi cyn i chi roi\u2019r eitem iddo."}, {"text_idx": "#000052", "text": "Bydd chwarae mwy o gemau lle mae eich plentyn yn cymryd tro yn ei helpu i rannu, cymryd tro a dilyn arweiniad oedolyn. Ewch i wefan Tiny Happy People y BBC:"}, {"text_idx": "#000053", "text": "Cliciwch yma am y ge\u0302m \u2018Cooing together\u2019 Cliciwch yma am y ge\u0302m chwythu swigodCliciwch yma am gemau fy nhro i, dy dro di"}, {"text_idx": "#000054", "text": "Mae chwarae plant yn datblygu drwy gyfnodau gwahanol yn o\u0302l eu hoed, ond bydd plant gwahanol yn gweld rhai camau o chwarae yn fwy apelgar nag eraill. Dydy pob plentyn o oedran penodol ddim yn hoffi\u2019r un mathau o deganau. Os yw\u2019ch plentyn yn canfod chwarae yn heriol ni fydd o reidrwydd yn symud ymlaen gyda chwarae dim ond drwy roi tegan gwahanol iddo."}, {"text_idx": "#000055", "text": "Efallai y byddwch chi\u2019n gweld bod rhai o\u2019r cwestiynau isod yn bethau yr ydych chi wedi meddwl amdanynt, ac os felly cymerwch funud i edrych ar rai o\u2019r awgrymiadau."}, {"text_idx": "#000056", "text": "Mae rhai plant yn ei chael hi\u2019n heriol \u2018chwarae\u2019 neu lenwi eu hamser yn yr un modd a\u0302 phlentyn o oedran tebyg. Efallai y bydd eich plentyn yn hoffi archwilio drwy roi gwrthrychau yn ei geg. Bydd creu bagiau chwarae synhwyraidd yn ei helpu i ddysgu drwy gyffwrdd, edrych, gwrando ac arogli, yn hytrach na rhoi eitemau yn ei geg yn unig. Edrychwch ar ein taflen Chwarae Synhwyraidd am ragor o syniadau."}, {"text_idx": "#000059", "text": "Edrychwch ar wefan Tiny Happy People am fwy o syniadau ar achos ac effaith chwarae er enghraifft:"}, {"text_idx": "#000061", "text": "Mae\u2019n well gan rai plant ailadrodd camau corfforol drosodd a throsodd fel adeiladu blociau a\u2019u bwrw i lawr neu redeg mewn cylch o gwmpas yr ystafell. Ceisiwch wneud yr un fath er mwyn gweld a fyddai eich plentyn yn hapus i chi ymuno \u2013 sut mae\u2019n ymateb? Pawb i gymryd tro? Allwch chi gyflwyno aros nes bod rhywun yn dweud \u2018ewch!\u2019cyn dechrau gwneud rhywbeth (gweler y dolenni fideo uchod am fwy o syniadau)."}, {"text_idx": "#000064", "text": "Mae technoleg yn gallu bod yn apelgar iawn i blant, yn enwedig plant sy\u2019n dysgu yn weledol."}, {"text_idx": "#000065", "text": "Er bod rhai pethau positif ynghylch y dyfeisiau hyn, ni ddylent gymryd lle dysgu drwy wneud a darganfod yn y byd go iawn. Mae amser ar ddyfais yn amser pan mae eich plentyn ar ei ben ei hun fel arfer, yn hytrach nag amser yn rhyngweithio."}, {"text_idx": "#000066", "text": "Mae ein taflen Trowch Amser Sgrin yn Amser \u2018Ti a Fi\u2019 yn rhoi cyngor ar sut i ddefnyddio dyfeisiau gyda\u2019ch plentyn."}, {"text_idx": "#000068", "text": "Cyn belled a\u0302 bod plentyn yn ddiogel, mae\u2019n bwysig ei fod yn dysgu sut i ddiddanu ei hun am gyfnodau byr ac nid oes angen oedolyn i chwarae gydag ef bob amser. Ond, wrth i blant ddysgu chwarae drwy gopi\u0308o a rhyngweithio ag eraill, mae\u2019n bwysig eu bod yn hapus/derbyn oedolyn a/neu blentyn yn chwarae gyda nhw hefyd."}, {"text_idx": "#000069", "text": "Mae plentyn iau yn fwy tebygol o dderbyn chwarae gydag oedolyn ac mae\u2019n nodweddiadol i blant 2 a 3 oed chwarae ochr yn ochr ag eraill, ac angen cymorth oedolyn er mwyn rhannu a\u0302 phlant eraill."}, {"text_idx": "#000070", "text": "Efallai mai dim ond er mwyn eu hatgoffa o\u2019r \u2018rheolau\u2019 y mae rhai plant angen oedolion. Mae rhai plant, fodd bynnag, yn gweld chwarae gydag eraill, hyd yn oed Mam a Dad, yn heriol. I\u2019r plant hyn, efallai y bydd angen i chi ystyried y canlynol:"}, {"text_idx": "#000071", "text": "Diffodd y teledu a diffodd teganau eraill. Bydd yn anodd ymgysylltu a\u0302\u2019ch plentyn os ydych chi\u2019n gorfod cystadlu a\u0302 phethau eraill sy\u2019n eu hysgogi.Gall chwarae ddigwydd yn unrhyw le, y tu allan, yn ogystal ag o dan do.Does dim rhaid eistedd i chwarae a dysgu.Cyfyngwch ar faint o deganau sydd ar gael \u2013 os yw eich plentyn bob amser yn tynnu pob tegan o\u2019r blwch teganau, heb chwarae gyda nhw, gwnewch yn siw\u0302r bod llai o deganau ar gael. Mae\u2019n fwy tebygol o chwarae ag un peth os oes llai o ddewisiadau.Efallai bod ailadrodd yn ddiflas i chi, ond nid i\u2019ch plentyn. Mae plant yn dysgu drwy ailadrodd patrymau chwarae.Ceisiwch chwarae ar bwys eich plentyn yn hytrach na cheisio chwarae gydag ef.Peidiwch a\u0302\u2019i alw na gofyn cwestiynau.Gadewch i\u2019ch plentyn benderfynu cyflymdra\u2019r chwarae. Y ffordd orau o ddysgu sgil newydd yw dangos i\u2019ch plentyn sut mae rhywbeth yn gweithio, yna camu\u2019n o\u0302l a rhoi cyfle iddo roi cynnig arni.Peidiwch a\u0302 gorfodi nag ymestyn hyd y chwarae. Pan fydd eich plentyn wedi blino ar weithgaredd, mae\u2019n amser symud ymlaen.Dylai chwarae gyda\u2019ch plentyn fod yn hwyl ac mae\u2019n ffordd wych o ddarganfod beth sy\u2019n bwysig iddo. Ewch ati i chwarae ochr yn ochr a\u0302\u2019ch plentyn gyda\u2019r un deunyddiau neu ddeunyddiau tebyg. Mae\u2019n rhaid i chi, fel y \u2018ffrind\u2019 fod yn hyblyg. Os nad yw\u2019ch plentyn yn eich copi\u0308o chi, mae\u2019n rhaid i chi ei gopi\u0308o.Dechreuwch gyda gweithgareddau hwyliog y bydd eich plentyn yn eu mwynhau ac ar ei lefel ef o chwarae. Er enghraifft,taflu balw\u0302n neu blu i\u2019r awyr,rowlio pe\u0302l/car/tre\u0302n ar hyd y llawr, i lawr llethr neu diwb,chwythu swigod,postio topiau poteli llaeth mewn bwced,Gemau cuddio gyda blanced.Cymerwch eich tro gyda\u2019ch plentyn. Defnyddiwch gemau byr iawn sy\u2019n symud ymlaen yn gyflym. Er enghraifft, gwthiwch gar tegan tuag at eich plentyn, yna tynnwch y car tegan tuag atoch chi. Bydd ganddo rywbeth i\u2019w wylio pan nad yw\u2019n dal y car."}, {"text_idx": "#000075", "text": "Mae camau nesaf chwarae yn cynnwys y gallu i gysylltu eitemau a digwyddiadau gyda\u2019i gilydd ac esgus. I rai plant mae hyn yn heriol, does dim rheolau pendant a dim byd yn \u2018digwydd\u2019 \u2013 er enghraifft, os ydych chi\u2019n taflu pe\u0302l gall wneud sw\u0302n, bownsio, goleuo, rholio, taro rhywbeth arall, os ydych chi\u2019n taflu dol efallai y bydd yn gwneud sw\u0302n ond fawr ddim arall. Efallai y bydd yn well gan eich plentyn chwarae synhwyraidd/corfforol/achos ac effaith gan ei fod yn ei wneud yn hapus."}, {"text_idx": "#000076", "text": "Mae\u2019n well gan blant eraill chwarae gyda rhagfynegiad \u2013 er enghraifft, mae\u2019r botwm melyn bob amser yn dweud yr un peth, yr wyddor yw\u2019r wyddor bob amser, mae\u2019r rhifau bob amser yn yr un dilyniant. Mae\u2019n well ganddyn nhw chwarae pan maen nhw\u2019n deall beth i\u2019w wneud a beth yw\u2019r rheolau."}, {"text_idx": "#000077", "text": "I helpu eich plentyn efallai y bydd angen i chi ddechrau\u2019n raddol iawn, er enghraifft os yw eich plentyn yn hoffi chwarae synhwyraidd gyda dw\u0302r, ni fydd yn barod ar gyfer chwarae smalio. Ond, bydd yr holl gamau chwarae yn gwella os yw\u2019ch plentyn yn hapus i gymryd tro, rhannu, aros i \u2018fynd\u2019 a derbyn amrywiadau eraill o fewn y chwarae."}, {"text_idx": "#000078", "text": "Am ragor o syniadau ynghylch chwarae synhwyraidd:"}, {"text_idx": "#000081", "text": "Cliciwch yma am gemau Fy nhro i, Dy dro diCliciwch yma am y ge\u0302m \u2018Cooing together\u2019"}, {"text_idx": "#000086", "text": "Gellir cysylltu a\u0302\u2019n ti\u0302m gweinyddol drwy\u2019r cyfeiriad a\u2019r rhif ffo\u0302n isod."}, {"text_idx": "#000087", "text": "Os oes gennych chi neges ar gyfer therapydd penodol, cysylltwch a\u0302\u2019n ti\u0302m gweinyddol a byddan nhw\u2019n rhoi\u2019r neges i\u2019r therapydd."}, {"text_idx": "#000089", "text": "Cofiwch, does dim ffordd gywir neu anghywir o chwarae ac nid oes o reidrwydd unrhyw ganlyniadau i\u2019w dangos ar y diwedd. Dylai eich plentyn allu chwarae yn ei ffordd ei hun."}, {"text_idx": "#000090", "text": "Eich nod yw annog mwy o amrywiaeth yn chwarae eich plentyn er mwyn i brofiadau a chyfleoedd dysgu newydd ddigwydd."}, {"text_idx": "#000091", "text": "Beth ddylwn i ei wneud os ydw i\u2019n poeni?"}, {"text_idx": "#000092", "text": "Meddyliwch sut mae eich plentyn yn cyfathrebu nawr. Ydy hyn yn effeithio ar eich plentyn neu eich teulu? Beth hoffech chi ei newid yngly\u0302n a\u0302 sgiliau eich plentyn?"}, {"text_idx": "#000093", "text": "Edrychwch ar y cyngor a\u2019r strategaethau ar y dudalen hon i roi syniadau i chi ar sut i gefnogi sgiliau iaith a chyfathrebu eich plentyn. Rhowch gynnig ar y strategaethau hyn gartref am ddau neu dri mis i roi amser i chi a\u2019ch plentyn ddod i arfer eu defnyddio."}, {"text_idx": "#000094", "text": "Os byddwch chi\u2019n dal i boeni am chwarae a datblygiad eich plentyn ar o\u0302l i chi roi cynnig ar y cyngor a\u2019r gweithgareddau am ychydig fisoedd..."}, {"text_idx": "#000095", "text": "Ydy eich plentyn wedi dechrau\u2019r ysgol yn llawn amser?"}, {"text_idx": "#000096", "text": "Os yw eich plentyn yn ieuengach nag oedran ysgol (heb ddechrau\u2019r ysgol yn llawn amser eto) ac rydych chi\u2019n byw yn ardal Caerdydd a\u2019r Fro, ffoniwch ein gwasanaeth ar 029 2183 6585 i ofyn am gymorth pellach."}, {"text_idx": "#000097", "text": "Trafodwch eich pryderon gydag athro eich plentyn (neu\u2019r ALNCo yn yr ysgol). Efallai y bydd yr ysgol yn gallu rhoi rhywfaint o gymorth ychwanegol i helpu\u2019ch plentyn. Os ydych chi a\u2019r ysgol yn parhau i fod yn bryderus am sgiliau rhyngweithio eich plentyn, rydym yn argymell bod yr ysgol yn gwneud yr atgyfeiriad i\u2019n gwasanaeth er mwyn iddynt roi gwybodaeth am sut mae ei sgiliau rhyngweithio yn effeithio ar ei addysg."}]